Knjižnica Slovenske Konjice

Koncertni cikel pri Didiju: Monja Obrul, Martin Sikur & Mojca Menoni Sikur
2025-01-10 18:00 (Europe/Ljubljana) | Dom kulture Slovenske Konjice, dvorana, Mestni trg 4, Slovenske Konjice
V tokratnem Koncertem ciklu pri Didiju se nam bodo predstavili balerina Monja Obrul, violinistka Mojca Menoni Sikur in violončelist Martin Sikur. Balerina Monja Obrul je članica mariborskega baleta, ki navdušuje v zaupanih vlogah. Njeni začetki segajo v Glasbeno šolo Slovenske Konjice, kjer je pri štirih letih začela obiskovati ure klasičnega baleta.
Monja Obrul se je po nižji baletni šoli na Konservatoriju za glasbo in balet Maribor in na Baletni šoli v Slovenskih Konjicah vpisala na prestižno Kraljevo baletno višjo šolo v Londonu v Angliji. Študij je zaključila na Akademiji za ples Alme Mater Europea. Že zgodaj je prejela številne nagrade in priznanja. Njena profesionalna kariera vključuje sodelovanje s priznanimi baletnimi skupinami, kot so Kraljevi balet v Londonu in Mikhailovsky Ballet v Sankt Peterburgu med njihovo turnejo po Japonski. V Baletu Slovenskega narodnega gledališča Maribor je nastopala v najuspešnejših baletnih produkcijah.

Violinistka Mojca Menoni Sikur je diplomirala na Akademiji za glasbo v Ljubljani v razredu Dejana Bravničarja in na isti akademiji uspešno zaključila specialistični podiplomski študij pri Vasiliju Meljnikovu. Svoje znanje je nadgrajevala pri Pavlu Vernikovu na Fondazione Musicale Santa Cecilia v Portogruaru in na številnih mednarodnih mojstrskih tečajih pri priznanih profesorjih. Igra v Klavirskem triu Ars Musica, v orkestru Spira mirabilis in je članica komornega orkestra FB banda, ki deluje pod umetniškim vodstvom klarinetista Mateta Bekavca. Mojca je vodja drugih violin v Simfoničnem orkestru RTV Slovenija.

Martin Sikur je violončelo študiral pri Cirilu Škerjancu na Akademiji za glasbo v Ljubljani, pri Enricu Bronziju in Giovanniju Gnocchiju na Fondazione Musicale Santa Cecilia v Portogruaru, komorno igro pa pri Chia Chouju na Univerzi za glasbo in upodabljajočo umetnost v Gradcu. Za svoje glasbeno delovanje je prejel več nagrad in priznanj. Izpopolnjeval se je na mojstrskih tečajih violončela in komorne igre pri priznanih profesorjih. Bil je član mladinskega orkestra Gustav Mahler. Kot solist ali komorni glasbenik nastopa doma in v tujini. Martin Sikur igra v FB bandi in je član orkestra Slovenske filharmonije.

Monja Obrul – balet,Mojca Menoni Sikur – violina,Martin Sikur – violončelo.

Vstopnina: 12 €.Učenci, dijaki, študentje: brezplačen vstop.

Informacije: Center za kulturne prireditve Slovenske Konjice, 03 758 04 37,FB: Center za kulturne prireditve Slovenske Konjice,IG: @ckpslovenskekonjice.

ddr. Ana Vovk: Zakaj nam umira rodovitna zemlja in kako jo spet oživeti?
2025-01-09 18:00 - 19:30 | Kulturni dom Loče, dvorana, Stari trg 15, Loče, 3215, Slovenija
PREDAVANJE9. 1. 2025, Dom kulture Ločeddr. ANA VOVKZakaj nam umira rodovitna zemlja in kako jo spet oživeti?

Ana Vovk Korže je profesorica na oddelku za geografijo mariborske filozofske fakultete. Dvojna doktorica znanosti pri svojem delu povezuje področje fizične geografije, pokrajinske ekologije, varovanja okolja in možnosti za regionalni razvoj. Kot pedagoginja je ustanoviteljica in pobudnica učnih poligonov, ki omogočajo spoznavanje naravnih zakonitosti od blizu. Ustanovila je Učni poligon za samooskrbo Dole, ki je nagrajen z nacionalno nagrado za drugo najboljšo učno pot v Sloveniji.

Vstop prost!

Organizatorica: Splošna knjižnica Slovenske Konjice.

Foto: Večer v živo.

Silvestrovanje s S.O.S. kvintetom
2024-12-31 22:00 | Mestni trg Slovenske Konjice, Mestni trg 4, Slovenske Konjice, 3210, Slovenija
S.O.S.ovci radi priskočijo na pomoč tudi tam, kjer je potrebna dobra glasba, veselje in ples. Kvintet je nastal v želji po muziciranju, prijateljstvu in skupni glasbeni viziji. Zamisli, znanje in veselje so združili, saj želijo dobro glasbo posredovati ljudem, ki so željni razvajanja ušes in plesa. Poskrbijo, da še tako slabo razpoložene zasrbijo pete, dobra volja pa se naseli v njihovih srcih.

Zasedbo sestavlja šest odličnih, izobraženih glasbenikov, z dolgoletnimi izkušnjami na glasbeni sceni, v postavi klasičnega kvinteta s pevko. Pestra instrumentalna zasedba ima širok nabor kvintetovske glasbe, melodij v izvedbi diatonične harmonike ter zimzelene in aktualne zabavne ritme.
Njihova pristna energija in čuteča interpretacija zadovoljita vse glasbene navdušence.
Vstop prost.

Koncert: Eva Boto
2024-12-30 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Eva Boto, najmlajša slovenska predstavnica na Evroviziji, zmagovalka Slovenske Popevke in šova Znan obraz ima svoj glas, bo občinstvo prazničnega Mestnega trga v Slovenskih Konjicah, popeljala skozi edinstveno koncertno zgodbo in predstavila vrhunce svojega glasbenega ustvarjanja.

Otroško silvestrovanje: Mojca Robič in prihod Dedka Mraza
2024-12-30 17:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Pridružite se nam na Otroškem silvestrovanju na Mestnem trgu v Slovenskih Konjicah, na katerem bomo skupaj z Mojco Robič pričakali Dedka Mraza in se po mestu popeljali s prazničnim vlakom Konjičanom.
Na dogodku bodo nastopili plesalci Plesna šola Pika, za zaključek večera pa bodo poskrbeli Gonobeats!

Lepo vabljeni!

Družinski filmi: Čarobno potovanje na Luno
2024-12-29 17:00 | Dom kulture Slovenske Konjice, dvorana, Mestni trg 4, Slovenske Konjice
Animirani družinski film temelji na podlagi ene najbolj priljubljenih nemških knjig za otroke do danes z naslovom “Peterchens Mondfahrt”. Zgodba filma, v bistvu nemška različica Petra Pana, pripoveduje zgodbo malega Petra, ki se skupaj z majskim hroščem, gospodom Brenčačem in gospodom Spančkom podajo na čarobno potovanje, da bi rešili Petrovo sestrico pred zlobnimi silami Meseca.

Vstop je prost.

Družinski filmi: Superbožiček- Loče
2024-12-28 17:00 | Kulturni dom Loče, dvorana, Stari trg 15, Loče, 3215, Slovenija
Po toliko letih razveseljevanja otrok po vsem svetu Božiček hrepeni po novih dogodivščinah in zdi se, da ne more zbrati svoje legendarne motivacije, zagona in energije, da bi izpolnil svoje poslanstvo. Sanja o tem, da bi bil bolj podoben svojemu idolu, filmskemu superjunaku »SuperBožičku«, ki se bori tudi z zlikovci, medtem ko otrokom vsepovsod dostavlja igrače. Toda ko štiri dni pred božičem zaradi nesreče Božiček izgubi spomin, začne verjeti, da je res Superbožiček in se odpravi iskat filmskega zlobneža Grumpusa, svojega največjega sovražnika. Božiček, ki ga zasleduje njegov ljubki škrat Leo in ga obupano želi najti, namesto tega naleti na 11-letno deklico Billie, ki spozna, da je zdaj morda edino upanje, da reši božič.

Toda stvari se še bolj presenetljivo obrnejo, ko Božiček naleti na resničnega zlikovca: Franka Fafnirja, podlega lastnika tovarne igrač, ki ga je razjezil Božičkov zmagoslavni uspeh, ko je otrokom brezplačno delil kakovostne igrače in tako uničil trg Fafnirjevim poceni izdelkom. Ko Fafnir spozna, da se ta lažni Superbožiček ne spomni, da je pravi Božiček, skuje zlobni načrt, da bi ga ugrabil in prevzel nadzor nad delavnico Severnega pola. Zdaj, ko so do božiča ostali le še štirje dnevi, morata Billie in Leo sodelovati, da bi poiskala način, kako Božičku povrniti spomin in ga vrniti na severni tečaj, preden bo božič uničen!

Vstopnice: 5 €.Kupite jih lahko v pisarni Centra za kulturne prireditve Slovenske Konjice ali eno uro pred pričetkom filma.

Družinski filmi: Škratki
2024-12-28 17:00 | Dom kulture Slovenske Konjice, dvorana, Mestni trg 4, Slovenske Konjice
Škratki so nazaj v človeškem svetu, kjer jih čaka sladko doživetje polno akcije.Starodavna zgodba o slavnih škratjih prednikih pravi, da so škratje in ljudje živeli složno, dokler jih preradovedna krojačeva žena ni pregnala v podzemlje. Zdaj živijo tam že več stoletji. Nadobudni in malce jezikavi škratovki Škrati pa se podzemni svet zdi grozno dolgočasen, zato jo nekega dne mahne v človeški svet. S prijateljema Kepkom in Bučkom se znajde v slaščičarni godrnjavega peka Tea, ki je v težavah. Odplačati mora velike dolgove, njegova slaščičarna pa je že več let zaprta. Pif, paf in puf, še dobro, da so škratki spet tu. Škrati bo Teu pomagala, med mesenjem, gnetenjem, stepanjem, valjanjem in sladkanjem pa odkrila tudi pravi škratovski namen.

Vstop je prost.

Družinski filmi: Superbožiček
2024-12-27 17:00 | Mestni trg Slovenske Konjice, Mestni trg 4, Slovenske Konjice, 3210, Slovenija

Koncert: Leopold I. in Drügi
2024-12-26 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Dogodek se bo ob 17. uri pričel z nastopom Plesne šole Jay Dance Studio, plesnimi animacijami, nadaljeval pa z ognjenim šovom Arbadakarba in koncertom odličnega Leopolda I. z bandom.

Po mestu se boste lahko zapeljali s prazničnim z vlakom Konjičanom.

Leopold I. je gornjeradgonski raper, ki v svojih besedilih portretira malega človeka. Odstira zavese na fluorescentnih fasadah urejenih podeželskih hiš in na videz popolnim družinam kuka v krožnike po nedeljski maši. Leopold I. se je na slovenski glasbeni sceni uveljavil leta 2021 z vrsto prodornih in družbeno angažiranih skladb, ki jih je leta 2022 zaokrožil na svojem debitantskem albumu »Dobro jütro«.

Praznični kino z vsebino: VIHARNIK Z ROBA - 100 LET SKALAŠEV
2024-12-19 18:00 - 20:00 | Dom kulture Slovenske Konjice, Mestni trg 4, Slovenske Konjice, 3210
ČETRTEK, 19. 12., OB 18. URI
Dom kulture Slovenske Konjice
VIHARNIK Z ROBA – 100 LET SKALAŠEV
Joža Čop, mali človek iz ljudstva si je pridobil globoko spoštovanje, zaupanje in poklon celotne slovenske intelektualne elite ter svojih sodobnikov. Enako pa tudi vseh kasnejših generacij slovencev. Bil je vzor Skalašem, Oton Župančič pa mu za pedesetletnico napiše ter posveti odo, – bil pa je tudi vzor celotni kasnejši prihajajoči mladi generaciji alpinistov. Nastopil je v prvih dveh slovenskih filmih »V kraljestvu zlatoroga« ter »Triglavske strmine«, ob 80-letnici pa se mu je pisatelj Tone Svetina poklonil z avtobiografskim romanom »Stena« Vseeno pa pravi: »Nikoli nisem plezal zaradi slave in časopisov, da bi si potem ljudje z menoj brisali rit.« Film je hkrati zgodba o Skalaših ter zibelki, rojstvu in začetkih oblikovanja slovenske intelektualne ter športne elite, slovenskega vitalizma, samozavesti in narodnega ponosa.
Režija: Igor Vrtačnik
Igralska zasedba: Miha Habjan, Marta Krejan Čokl, Maj Pavček, idr.
Prijazno povabljeni.
Vstop prost!

Večerja bedakov - za izven
2024-12-15 20:00 | Dom kulture Slovenske Konjice, dvorana, Mestni trg 4, Slovenske Konjice
Si predstavljate, kaj se dejansko zgodi, ko na večerjo povabite bedaka svetovne klase? Peter (Pierre) se s prijatelji rad igra nenavadno igro – idiotsko večerjo. Vsakdo od povabljenih ima nalogo, da na večerjo pripelje največjega bedaka. Tisti, ki bo predstavil najbolj spektakularnega, redek biser, bedaka svetovnega razreda, je zmagovalec! A v tem našem večeru se dogaja katastrofa za katastrofo, padajo maske in tisti, ki je verjel, da se bo smejal, se morda ne bo tako zelo. V nekaj minutah gre vse narobe, življenje se obrne na glavo, zgodi se najbolj nepričakovano in – smešno čez vse!

Avtor: Francis Veber.Režija: Bojan Emeršič.Igrajo: Jernej Kogovšek, Primož Vrhovec, Maja Martina Merljak, Gregor Podričnik, Robert Korošec.

Vstopnice so na voljo v pisarni Centra za kulturne prireditve Slovenske Konjice.

Informacije: Center za kulturne prireditve Slovenske Konjice, 03 758 04 37,FB: Center za kulturne prireditve Slovenske Konjice,IG: @ckpslovenskekonjice.

Tinko Polovinko
2024-12-14 10:00 | Dom kulture Slovenske Konjice, dvorana, Mestni trg 4, Slovenske Konjice
SOBOTA, 14. DECEMBER 2024, 10.00
DOM KULTURE SLOVENSKE KONJICE, DVORANA
KULTURNI ZAVOD VELIKI UP

Predstava je narejena po znani glasbeni pravljici Janeza Bitenca. Tinko je poseben fant, ki si
zjutraj obleče samo eno hlačnico in en rokav, eno nogavičko in en čevelj. Umije si samo zgornjo polovičko zob, popije samo pol kozarca mleka in pride samo do pol poti do dedka in babice. Ker vidi polovico sveta takega, kot je zares, polovico pa takega, kakršnega si ga želi, ga okolica gleda postrani. Predstava praznuje prijateljstvo domišljije brez meja in resničnega
sveta s takšnimi in drugačnimi pravili. Premiero je predstava doživela leta 2009,od takrat je
doživela že več kot 400 ponovitev po vsej Sloveniji. Prepletanje igranega, petega in lutkovnega skozi vedno sveže improvizirane delčke predstave vedno znova zaživi kot nekaj novega.

Igra: Jernej Čampelj.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Grdi raček
2024-12-07 10:00 - 10:30 | Kulturni dom Loče, dvorana, Stari trg 15, Loče, 3215, Slovenija
SOBOTA, 7. DECEMBER 2024, 10.00
DOM KULTURE LOČE, DVORANA
ZAVOD GRAJSKO LUTKOVNO GLEDALIŠČE SEVNICA

Zgodba temelji na pravljici priznanega danskega pisatelja H. C. Andersena. Glavni akter je mali grdi raček (v resnici labod), ki se izvali v račjem gnezdu, ker pa je drugačen od ostalih malih račk, ga takoj označijo za grdega. V ospredje je postavljen motiv drugačnosti, ki je velik problem v odnosu med ljudmi še dandanes, saj se prepogosto srečujemo z njo in jo obravnavamo neenako in z zadržki.
Na vprašanje, ali smo vsi enaki je tako odgovor jasen. Ne, nismo! Zgodba nam sporoča, da bi vsak moral namreč iskati samega sebe po svoji lastni poti, ki je sicer veliko težja, polna razočaranj in nasprotovanja. Ne nasedaj trenutnemu ugodju okolja, ki pa ni tvoje … Čeprav si zaradi svoje drugačnosti za večino »grdi raček«, se boš nekega dne, ko boš na cilju, pogledal v ogledalo in zagledal iskrenost samega sebe, izpolnjenega, zadovoljnega in srečnega …
Sporočilo zgodbe je predvsem pokazati nesprejemljivost ljudi do drugačnih in neupoštevanje njihovih pravic in pogledov, mnenj. Pravljica nas želi naučiti sprejemati, še posebej pa ceniti drugačnost.
Režija: Snježana Pungerčič.
Kreacija in izdelava lutk: Bernard Pungerčič.
Izdelava scenskih elementov: Bernard Pungerčič.
Igrata: Lea Pungerčič in Snježana Pungerčič.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Prižig prazničnih luči in odprtje drsališča s Kiro Štruc Jurički
2024-12-05 16:30 - 17:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Juhuhu, praznični čas je tu!

Pridružite se nam na ploščadi pred Domom kulture Slovenske Konjice, četrtek, 5. 12. 2024, ob 16.30, da skupaj prižgemo praznične luči , odpremo drsališče in pričnemo s krašenjem mestnih smrečic.

Nastopila bo prav posebna gostja, domačinka Kira Štruc Jurički, polfinalistka šova Slovenija ima talent.

Ste pripravljeni na praznični december v Občini Slovenske Konjice?

Praznični kino z vsebino: MESTNE PROMENADE - SLOVENSKE KONJICE
2024-12-04 18:00 - 20:00 | Dom kulture Slovenske Konjice, Mestni trg 4, Slovenske Konjice, 3210
SREDA, 4. 12., OB 18. URI
Dom kulture Slovenske Konjice
DOKUMENTARNA SERIJA MESTNE PROMENADE – SLOVENSKE KONJICE
Ustvarjalci dokumentarne serije Mestne promenade, ki že vrsto let nastaja v uredništvu izobraževalnih oddaj TV Slovenija, so letos obiskali tudi Slovenske Konjice. Sprehodili so se po mestu, v katerem sta jih prav posebej nagovorila bogata zgodovina in slikovita dediščina z izstopajočimi kulturnimi spomeniki, kot so nadžupnijska cerkev sv. Jurija, Stari grad in Žička kartuzija. Pridružili so se tudi praznovanju zavetnika mesta na Jurjevanju ter se pogovarjali z vodjo TIC-a mag. Tjašo Kangler in umetnostno zgodovinarko ddr. Natašo Golob. Dokumentarna serija Mestne promenade je televizijski kulturni potopis po slovenskih mestih in trgih s predstavitvijo njihove zgodovine, dediščine in tradicionalnega utripa. Konjiško oddajo so sooblikovali urednik, scenarist in voditelj Andrej Doblehar, režiserka Petra Hauc in direktor fotografije Robert Doplihar.
Po ogledu dokumentarne serije o Slovenskih Konjicah bo sledil pogovor z ustvarjalci.
Vstop je prost.

Mesto v gosteh na 40. Slovenskem knjižnem sejmu: 10. LITERARNI FESTIVAL SPIRALA
2024-12-01 14:00 - 14:45 | Gospodarsko razstavišče Ljubljana, Dimičeva ulica 13, 1504 Ljubljana
10. LITERARNI FESTIVAL SPIRALA, 1. 12. 2024, 14:00 – 14:45
Gospodarsko razstavišče; Glavni oder

Moderator:
Maja Furman in Tonja Jelen

Sodelujoči:
Pisateljica Adriana Kuči, bralci prispevkov.

Opis dogodka:
Tradicionalni literarni festival Spirala. Predstavitev 10. Literarne revije Spirala. Prebiranje pesmi, zgodb in pravljic. Podelitev nagrad. Spirala je postala del slovenske literarne krajine. Gre za literarno revijo, ki nagovarja širšo literarno sceno, tako vizualno kot vsebinsko.

Mesto v gosteh na 40. Slovenskem knjižnem sejmu: DREVO ZA PTICE
2024-12-01 13:00 - 13:45 | Gospodarsko razstavišče Ljubljana, Dimičeva ulica 13, 1504 Ljubljana
DREVO ZA PTICE, 1. 12. 2024, 13:00 – 13:45
Gospodarsko razstavišče; Glavni oder

Sodelujoči:
8 članov Ljubiteljskega gledališča Petra Simonitija Celje. Recital bo prepleten z glasbo.

Opis dogodka:
Člani Ljubiteljskega gledališča Petra Simonitija Celje se bodo skozi recitale poklonili pesniku Ivanu Minattiju. V veznem besedilu, ki ga je oblikovala scenaristka dogodka Jana Kvas, je zapisano, da so njegove pesmi kot ptice.

Mesto v gosteh na 40. Slovenskem knjižnem sejmu: POTOVANJE SKOZI MINATTIJEVO POEZIJO
2024-11-30 13:00 - 13:45 | Gospodarsko razstavišče Ljubljana, Dimičeva ulica 13, 1504 Ljubljana
POTOVANJE SKOZI MINATTIJEVO POEZIJO, 30. 11. 2024, 13:00 – 13:45
Gospodarsko razstavišče; Pogovorna postaja

Sodelujoči:
Izvedba: Kulturno društvo Svoboda osvobaja.

Opis dogodka:
Potovanje skozi Minattijevo poezijo bo osvetlilo prvini, ki sta si na videz popolnoma nasprotujoči, a se vendarle v medsebojnem spletu lahko uresničujeta v pomembno lirično izpoved: v upanje in resignacijo, voljo in brezup, nemoč in vitalizem.

Mesto v gosteh na 40. Slovenskem knjižnem sejmu: PO MINATTIJEVIH STOPINJAH
2024-11-28 11:00 - 11:45 | Gospodarsko razstavišče Ljubljana, Dimičeva ulica 13, 1504 Ljubljana
PO MINATTIJEVIH STOPINJAH, 28. 11. 2024, 11:00 – 11:45
Gospodarsko razstavišče; Glavni oder

Sodelujoči:
Osnovnošolci iz OŠ Ob Dravinji. Glasba: Janja Stampfer. Scenografija: Jerneja Menzinger.

Opis dogodka:
Profesorici slovenščine iz OŠ Ob Dravinji, Tina Vahter in Valentina Volavšek, sta zasnovali literarno turistično pot Po Minattijevih stopinjah. Z osnovnošolci iz omenjene šole bodo v edinstveni glasbeno-gledališki točki predstavili nekaj ključnih postojank literarno-turističnega produkta.

Mesto v gosteh na 40. Slovenskem knjižnem sejmu: PO SLEDEH NEČESA NEIZREKLJIVO LEPEGA
2024-11-27 12:00 - 12:45 | Gospodarsko razstavišče Ljubljana, Dimičeva ulica 13, 1504 Ljubljana
PO SLEDEH NEČESA NEIZREKLJIVO LEPEGA, 27. 11. 2024, 12:00 – 12:45
Gospodarsko razstavišče; Pogovorna postaja

Sodelujoči:
Dijaki iz Gimnazije Slovenske Konjice. Mentorica programa: Marjana Cenc Weiss.

Opis dogodka:
Ivan Minatti in mesto Slovenske Konjice sta bila za gimnazijce navdih na mednarodnem tekmovanju v Rothenburg ob der Tauber. Na nastopu bodo predstavili, kaj sladkega in trpkega povezuje Ivana Minattija in njegovega sodobnika, avstrijskega pesnika in pisatelja slovenskega rodu, Aloisa Hergoutha.

Mesto v gosteh na 40. Slovenskem knjižnem sejmu: PRAVLJICE IZ KUFRA
2024-11-27 12:00 - 12:45 | Gospodarsko razstavišče Ljubljana, Dimičeva ulica 13, 1504 Ljubljana
PRAVLJICE IZ KUFRA, 27. 11. 2024, 12:00 – 12:45
Gospodarsko razstavišče; Oder mladih
Sodelujoči:
Maja Furman.
Gledališka predstava Pravljice iz kufra v izvedbi avtorice Maje Furman vsebuje zgodbe: Krtek želi vedeti, kakšno je sonce, Lisica in sinica, Brlog za cekin in Kje je dragoceni lešnik.

Mesto v gosteh na 40. Slovenskem knjižnem sejmu: UMETNIŠKI PREREZ
2024-11-26 15:00 - 15:45 | Gospodarsko razstavišče Ljubljana, Dimičeva ulica 13, 1504 Ljubljana
UMETNIŠKI PREREZ, 26. 11. 2024, 15:00 – 15:45
Gospodarsko razstavišče; Glavni oder

Moderator:
Maja Furman

Sodelujoči:
Ustvarjalci s Slovenskokonjiškega.

Literarni ustvarjalci s Slovenskokonjiškega bodo predstavili del svojega literarnega opusa. Osrednji gostje dogodka bodo pesnica in literarna kritičarka Tonja Jelen, književna prevajalka Alexandra N. Zaleznik in pesnik Aleš Jelenko. Glasbena gostja bo profesorica solopetja Andreja Obrul.

Pogovorni večer v Vitanju: Jure Godler
2024-11-25 18:00 | Center Noordung Vitanje, Vitanje
Pogovorni večerJURE GODLER – ‘Operacija: Hollywood’

Ponedeljek, 25. 11. 2024, ob 18.00 v Centru Noordung VitanjeModeriranje: Tonja Jelen
Organizatorica: Splošna knjižnica Slovenske Konjice, enota Vitanje

Jure Godler je vsestranski ustvarjalec glasbenih, TV, radijskih, gledališki in spletnih vsebin, mojster komedije, pisatelj, intelektualec in sodobno utelešenje renesančnega človeka. Poznate ga tudi kot voditelja oddaj ‘Ta teden’ in ‘Milijonar’, občasno sodeluje v ‘Radiu Ga Ga’, ustvarja pa tudi priljubljena podkasta ‘Opazovalnica’ (z Anžetom Tomićem) in Gospoda (z Davidom Urankarjem). Lani je dvakrat pred 3.000-glavo množico nastopal z Big Foot Mamo, letos pa prijatelju Tilnu Artaču pomagal spisati koncertni šov, s katerim je osvojil Slovenijo – in Ceco.

OPERACIJA: HOLLYWOOD je Juretova sedma knjiga, peta v seriji napetih in zabavnih avantur z agentoma Filipom Novakom in Spencerjem S. Spencerjem. Potem, ko sta že štirikrat rešila Slovenijo, Evropo in Svet, naša agenta v peti epizodi stopita pod žaromete Hollywooda, kjer si želi priznani režiser Darcy Conway posneti film po njunih pustolovščinah. Njegovo nenadno in skrivnostno izginotje vznemirljivo ekskurzijo po tovarni sanj spremeni v preiskavo, ta pa vodi v režiserjeve temne skrivnosti. Preiskava ju popelje v kriminalno podzemlje in z vsako novo sledjo odpira več vprašanj, kot ponuja odgovorov. V mestu, kjer zaupanja vreden ni prav nihče in kjer je resnica pogosto bolj nenavadna od fikcije, sta tako soočena z organizacijo, ki ima zlovešč vpliv v vseh porah družbe.

Na druženjih z Juretom Godlerjem so knjige le iztočnica za klepet o vsem, kar je in kar počne – zato pripravite vprašanja, tabu tem ni! Ker pa prihaja čas obdarovanj, boste na dogodku lahko njegove knjige tudi kupili in si ob selfiju izborili še posvetilo ali avtogram.

Vstop prost!
Foto: Marko Delbello Ocepek

Po Sloveniji s popotnikom Jakom
2024-11-23 10:00 - 10:30 | Dom kulture Slovenske Konjice, dvorana, Mestni trg 4, Slovenske Konjice
SOBOTA, 23. NOVEMBER 2024, 10.00
DOM KULTURE SLOVENSKE KONJICE, DVORANA
ZAVOD ENOSTAVNO PRIJATELJI

Gledališka predstava o zakladih Slovenije, kjer otroci pomagajo popotniku Jaki iskati njegovo babico. Jaka na poti srečuje zanimive ljudi, pravljične junake, živali, bajeslovna bitja, ki govorijo zgodbe o bogati kulturni in naravni dediščini. Jako navdušijo s preprostostjo, humorjem in zanimivimi običaji. Toda nihče ne ve, kje se skriva njegova babica, dokler ne sreča zmaja.
Predstava je zelo razgibana, zabavna, smešna in poučna, primerna za otroke vseh starosti. Najmlajši se bodo nasmejali Jakovim prigodam. Starejši bodo utrdili znanje o Sloveniji in se naučili novih zanimivosti. Odrasli pa jo gledajo s ponosom, saj se komaj zavedamo, v kako lepem koščku sveta živimo.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Abonma: Iščem tipa za svojo ženo
2024-11-14 19:00 | Dom kulture Slovenske Konjice, dvorana, Mestni trg 4, Slovenske Konjice
ČETRTEK, 14. NOVEMBER 2024, 19.00
DOM KULTURE SLOVENSKE KONJICE, DVORANA
SNG KRANJ

Obdobje šopkov in sladkarij se umakne družinskemu življenju in tudi najbolj idealna razmerja lahko razkrijejo nepredvidljivo stran. Spartak in njegova žena, ki je popolnoma odštekana trapa, imata zvito sestavljeno predporočno pogodbo. Če se hoče Spartak ločiti in ohraniti svoje bogastvo in položaj, obstaja samo en izhod – obsoditi svojo ženo varanja. Toda stvari začnejo iti popolnoma narobe, ko se pojavi Robert, ki obrne vse na glavo in pomaga ponovno verjeti, da ljubezen še vedno obstaja. Predstava za smeh z receptom za boljši vsakdan.

Prevod, priredba, režija: Igor Korošec.

Igralska zasedba:
Nataša Babič,
Klemen Novak,
Igor Korošec.

Uroš Rojko in Luka Juhart
2024-11-12 18:00 | Dom kulture Slovenske Konjice, dvorana, Mestni trg 4, Slovenske Konjice
TOREK, 12. NOVEMBER 2024, 18.00
DOM KULTURE SLOVENSKE KONJICE

V Slovenskih Konjicah se bomo ob 70-letnici poklonili enemu najpomembnejših slovenskih glasbenikov, skladatelju in klarinetistu Urošu Rojku. Rojko je večkrat nagrajeni skladatelj, upokojeni redni profesor kompozicije na Akademiji za glasbo, redni član Slovenske akademije znanosti in umetnosti, prejemnik Kozinove in Župančičeve nagrade ter nagrade Prešernovega sklada. Več o njegovem delu bo predstavljeno na razstavi, ki jo za konjiško publiko pripravlja muzikolog prof. dr. Leon Stefanija. Bo pa Uroš Rojko nastopil tudi v Koncertnem ciklu pri Didiju, in sicer z umetniškim vodjem cikla, Luko Juhartom. Duo, ki svojo originalnost gradi na improviziranih in teatralnih vložkih, predvsem pa na igranju lastne glasbe, ravno v letu 2024 praznuje 20 let skupnega muziciranja. Koncert je del cikla ZVOKOTOK Zavoda Sploh.

Uroš Rojko – klarinet,
Luka Juhart – harmonika.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Martinovanje
2024-11-09 15:00 | Slovenske Konjice, 3210, Slovenija
SOBOTA, 9. NOVEMBER 2024
SLOVENSKE KONJICE, MESTNI TRG

Martinovanje slavi preobrazbo mošta v vino, saj je žlahtna kapljica z domačih vinorodnih gričev tisto, kar našemu mestu daje prav posebno barvo, aromo in zlat lesk. Letos bo ponovno barvito, slikovito in veselja polno praznovanje potekalo v mestnem jedru.
Predstavljena bo strokovna ocena letnika, blagoslovljeno mlado vino, na stojnicah pa boste srečali najboljše lokalne vinarje in kulinarično ponudbo.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice,
TIC Slovenske Konjice, 03 759 31 10, FB: TIC Slovenske Konjice, IG: @ticslovenskekonjice.

Kako se znebiti bodočega moža - za izven
2024-11-06 20:00 | Dom kulture Slovenske Konjice, dvorana, Mestni trg 4, Slovenske Konjice
Dve leti je, kar je Silvija zapustila svojega Bojana. V odnosu vendar mora biti mnogo več od rutine, kavča in Netflixa! Zagotovo obstaja tudi njen Romeo, uspešen, poln energije, priročen in za piko na i še noro zaljubljen vanjo. A najti ‘pravega’ vseeno ni tako enostavno! Slednjič izbere bolj lahkoten pristop k iskanju. Poda se na ljubezensko avanturo najti moža in je pri tem – prekleto uspešna. Še preveč!Kar trije bi lahko bili bodoči: ‘raketa od človeka’, učitelj Sebastijan, odvetnik Valter in Edi, najboljši mizar v mestu – vsi so do konca zagreti, da se bodo poročili z njo. Le nezvesta nevesta še ni povsem prepričana … Zabavni prizori si sledijo hitreje od vagonov dirjajočega vlaka in Silvija se v ljubezenskih igricah iz minute v minuto bolj zapleta. Eden pleza po balkonu, drugi pride nenapovedano, tretji popravlja v spalnici … Neizbežno je, da bo kmalu prišlo do soočenja. Le kakšno bo? Kako bo Silvija krmarila v koktejlu moških, kdo bo najbolj v šoku in zakaj ter katero potezo bo na koncu potegnila? Res težka odločitev! Mogoče jo lahko reši le koketna prijateljica Ema?
Zabavna komedija navdušuje s hitrostjo dogajanja in krmarjenja med obilico moških v stanovanju – z enim samim plemenitim ciljem – najti pravega moža.

Zgodba: Derek Benfield.Prevod, priredba, režija: Žiga Flajnik.
Igralska zasedba:Miha Brajnik,Mojca Fatur,Mario Ćulibrk,Mojca Funkl,Tadej Pišek.

Vstopnice: 25 €.Vstopnice lahko kupite v pisarni Centra za kulturne prireditve Slovenske Konjice.

Informacije: Center za kulturne prireditve Slovenske Konjice, 03 758 04 37,FB: Center za kulturne prireditve Slovenske Konjice,IG: @ckpslovenskekonjice.
